JUMAL KÕNELEB
Tere jälle!
Üle kogu maailma levib kristlaste seas üks ilmutus.
See on ilmutus selle kohta, et Jumal on armastus.
On olemas "Isa süda" seminarid ja ka muid liikumisi,
mis näitavad, et Jumal on hea; et Ta on armastus.
Seda vajab see maailm ja seda vajan ka mina.
Vajan kuulda, et meil on hea Jumal.
Oleme uurinud esimest kirja Korintlastele,
olles 13 ptk'i 7. salmi juures.
Siin öeldakse: "Ta lepib kõigega, ta usub kõike, ta loodab kõike."
Kas pole imeline, et Jumal usub. Ta usub kõike.
Kui minu usk saab otsa, on Jumalal jätkuvalt usku.
Kui minul pole lootust, loodab Jumal siiski edasi.
Meil on Taevaisa, kes usub kõike ja loodab kõike.
Seda kuuldes võib mõelda, et Jumal on sinisilmne.
Aga ometi Ta usub. - Ta armastab. Selles on asi.
Ta armastab nii kuumalt, et seda ei või peatada miski.
Miski ei saa selle vastu.
See armastus on alati suurem.
"Ta lepib kõigega, ta usub kõike, ta loodab kõike."
Jumal muide usub meisse.
Ta usub meisse rohkem, kui meie iseendasse usume.
Näeme seda imetoredasti näiteks Kohtumõistjate raamatus.
Lugu Giideonist - vaenlased olid tunginud maale,
nad röövisid kõiki asju ja Iisraeli rahvas oli raskustes.
Kohtumõistjate raamatus 6:11 öeldakse nii:
"Ja Issanda ingel tuli Ofrasse
ning istus tamme alla, mis kuulus abieserlasele Joasele;
ja Joase poeg Gideon peksis surutõrres nisu,
et seda midjanlaste eest kõrvale toimetada."
Need olid midjanlased, mitte vilistid nagu enne ütlesin.
Giideon oli siis surutõrres peidus, kus pidi tegelikult veini tehtama.
Ta peksis seal nisu, et terasid söögi jaoks kätte saada.
Ta oli peidus ja kartis midjanlasi.
Keset seda keerulist olukorda ilmus talle Issanda ingel ja ütles:
"Issand on sinuga, sina tubli (sõja)mees!"
Eriline sõjasangar küll! Noor poiss surutõrres peidus,
korjab nisu ja väriseb, et keegi teda ei näeks.
Ja siis tuleb ingel ja ütleb, et ta on sõjasangar.
Mida Jumal sulle on öelnud? Mida Jumal meie kohta ütleb?
Jumal usub meist alati rohkem, kui me ise usume.
Kui näiteks Issand mulle rääkis, et hakkame kristlikku kooli rajama
ja minust saab selle direktor, siis ma jäin küll veidi nõutuks.
"Minust või? Mul pole isegi sellist haridust!"
Aga Jumal uskus minusse ja Jumal usub ka sinusse.
Loeme salmist 15 edasi:
"Oh Issand, millega mina Iisraeli päästan?
Vaata, minu tuhatkond on kõige nõrgem Manasses
ja mina olen noorim oma isa peres."
Niimoodi nägi Giideon ennast ise. Ta suguvõsa oli väike ja ta ise nõrk.
Kuidas pidi ta seda suutma? Teisiti: "Ma pole mingi sõjamees!"
Kõike muud, aga mitte seda!
Aga siis vastas Issand talle nii: "Et mina olen sinuga,
siis sa lööd midjanlased maha nagu üheainsa mehe."
Sa võidad, sest mina olen koos sinuga.
Meiega on Jumal, kes on armastus.
Jumal, kes alati usub ja loodab.
Ka siis, kui olukord näib lootusetu.
Tema loodab ikkagi.
Kui meie oleme kogu oma usu kaotanud,
siis Tema usub ikkagi.
See on kandnud mind läbi tuhat miljon korda.
Mitte minu usk, vaid Tema oma. Sest Tema usub alati. - Aamen.
Mis on siis armastuse allikas?
Mis on armastuse algallikas?
Kus on see koht, kust armastus alguse saab?
Kui mul ei ole armastust ja tundub, et mu armastus on täiesti kuivanud;
kui olen kogenud nii raskeid asju, et ei saa uskuda ennast
ja mul pole mingit usku tulevikku ja mu armastus on tõesti kuivanud,
siis kus on armastuse allikas ja kust seda juurde saaks?
Kust seda saab, kui mul ei ole seda enam?
Kust seda saab? Kas ma võin seda kusagilt osta?
Kas saan seda supermarketitest või mujalt, kui see on otsas?
Armastuse allikas on Jumala süda.
Armastuse allikas on Jumala Isa süda.
Tema armastab meid.
Teda ei saa kustutada.
Ei saa vajutada minigit lülitit ega teha inimesena midagi sellist,
et Tema armastus võiks iialgi kustuda.
Tema on armastuse algallikas.
Ta armastab ja armastab.
See armastus on tugev ja armukade
ning ka suured veed ei saa seda kustutada.
Ta armastab meid. Me oleme Tema kätetöö.
Ta on meid loonud, me oleme Tema lapsed.
Ta armastab meid.
Armastab sellise armastusega,
et kui me ka inimestena uuriks Ta armastust kogu elu,
ei võiks me mõista selle suurust, laiust, kõrgust ja sügavust.
Aga kui me Teda tundma õpime,
kui Temaga koos aega veedame, Teda otsime jaTeda mõista püüame,
siis näeme juba Jeesuse risti näol, mis on armastus.
Jeesuse rist räägib sellest.
Jeesus, kes murdus vabatahtlikult meie eest,
et meie võiksime elada.
Jjuba see on pilt sellest, milline on Jumala armastus.
Ja mõelda vaid, et Jeesus murti, et meie võiksime olla vabad!
Jeesus murti, et me võiksime tulla Isa lähedale,
et saaksime tulla selle armastuse allika ligi.
Me võime tulla, olla ja tankida,
nautida, juua ja supelda armastuses
ja lasta sel voolata meie peale ja meie eludesse.
Võime täiesti konkreetselt seda armastust tundma õppida.
Seal ongi see armastuse allikas. Seal, Tema sees, kui oleme Temas.
Kui oleme Temaga ja vaatame ning saame osa Temast.
Tema ligiolus.
Tahan lugeda Jesaja 55:1
See on nii imeline kirjakoht, kus Issand ütleb nii:
"Hoi! Kõik janused, tulge vee juurde!"
Ta hüüab kõiki, kes janunevad armastuse järele,
kõiki, kes janunevad headuse ja Jumala järele.
Kui janunete millegi hea järele, siis tulge ometi vee juurde!
"Ka see, kellel ei ole raha, tulgu, ostku ja söögu!
Tulge, ostke ilma rahata, ilma hinnata veini ja piima!"
Miks Ta nii ütleb? Ostke ilma rahata?
"Miks vaete raha selle eest, mis ei ole leib,
ja oma vaevatasu selle eest, mis ei toida?"
Ka meie püüame täita oma erinevaid igatsusi
ja kasutame oma raha erinevate asjade soetamiseks.
Aga Tema ütleb: "Miks osta seda, mis ei rahulda?"
Selle eest, mis ei toida...
On olemas midagi, mis rahuldab ja toidab.
"Kuulake mind hästi, siis te saate süüa head
ja kosutada ennast rammusate roogadega."
Temaga koos olles me saame kosutust.
Meie hing saab kosutust.
"Pöörake kõrv ja tulge mu juurde, kuulake mind, siis on teil edu;
mina teen teiega igavese lepingu,
samasuguse, nagu oli mu osadus Taavetiga!"
Ma ei mõistnud varem seda kirjakohta Piiblis.
Ma ei saanud aru, mida tähendab osta ilma rahata.
Kuni ma mõistsin, mida see tähendab.
Issand ütleb, et sellel on hind. See läheb midagi maksma.
See läheb mulle midagi maksma, et ma täitun Tema armastusega,
et ma õpin tundma Tema armastust,
et elan Talle nii lähedal, et saan tunda Tema armastust.
Mis see maksab? Kas saab maksta eurodes?
See maksab aega. - Nii on.
Ma pean maksuks andma Talle aega ja ma annan Talle ruumi.
Tema on kogu aeg olemas ja armastab kogu aeg.
Tema usub ja talub kõike, tema loodab ja on kogu aeg sama.
Aga mina maksan oma ajaga. Võtan aja ja õpin Teda tundma.
Veedan Temaga koos aega ja tangin endasse Tema armastust.
Ma joon Tema armastust, ma söön ja joon Teda.
Ma lähen Tema vee juurde.
Siis ma hakkan täituma, siis ma saan täituda
Tema imelise, üleloomulikku Taevase armastusega,
mis rahuldab ja toidab.
Me võime saada Temast toidetud.
Imeline. - Seda see on.
"Kõike Ta usub, kõike Ta loodab." Võiksime ka nii lugeda.
Sõna "see" asemele sõna "Tema".
Kui mõtled, et sul oli kutsumus, aga sa ei julgenud seda järgida,
siis tea, et kunagi ei ole liiga hilja.
Piibel ütleb, et Ta usub kõike ja loodab kõike.
Efeslaste kirjas 2:10 öeldakse: "Sest meie oleme tema teos,
Kristuses Jeesuses loodud heade tegude tegemiseks,
nii nagu Jumal on juba enne meile seadnud,
et me teeksime seda."
Laiendatud piiblitõlge ütleb,
et Jumal on valmistanud meile ette hea elu.
Ka see viitab sellele, et Ta usub ja loodab.
Ta ei loonud Sind ja mind siia maailma,
et saaksime lihtsalt hakkama.
Kui ta lõi sind ja mind, siis ta kavandas meile ka hea elu.
Ta kavandas meile hea tee, mida mööda minna.
Ta kavandas meid põhjusega.
Ka see räägib usust ja lootusest.
Mind luues Ta uskus,
et kavandab Joyle juba ette vägeva elu.
Ja siis Ta loodab, et Joy haarab sellest kinni
ja hakkab teda järgima ning leiab elutee ja hea tee.
"Mina usun sinusse.
Ma usaldan sind ja loodan, et sa käid mööda seda teed.
See on hea tee."
Ma tahan sind julgustada.
Jumala tee - Jeesus Kristus ise, on parim tee sinu elu jaoks.
Võib tunduda, te sa ei suuda seda.
Sa ei suudagi ning ka Giideon ei suutnud ise.
Ka meie ei suuda ilma Temata teha seda tööd,
mida me kristlikus koolis teeme,
aga Tema abiga me suudame.
Kui meie usk kokku kuivab, ei kao Tema usk mitte kuhugile.
Ta ikkagi usub kõik ja loodab kõik.
Ka Jeesus ise nimetab seda oma toiduks.
"Minu toit on see,
et ma teen selle tahtmist, kes minu on läkitanud."
On imeline elada koos Temaga, tehes asju, mida Ta palub.
See toidab meid.
See toidab hinge sügavamaid soppe.
See toidab meid.
Miski ei saa meid nii toita, kui see, et saan elada Temale.
7. salm lõppeb sõnadega: "Ta talub kõike."
Armastus ehk Jumal talub kõike.
Ka selle läbi näitab Jeesuse ristisurm meile,
kui palju oli Jumal valmis kannatama armastuse nimel.
Ta armastas sind ja mind.
Kui oled näinud filmi "Kristuse kannatused",
siis tead, et seal on see eriti silmaga nähtav.
Seda filmi ei saa vaadata ilma nutma hakkamata.
See puudutab nii sügavalt.
Jumal rääkis mulle ka sellest,
et armastuse Jumal elab minus Püha Vaimu kaudu
ja see puudutas mind väga, kui Ta näitas mulle,
et ma tõesti olen Püha Vaimu tempel.
Ta elab minu sees kogu aeg. Ta ei lähe vahepeal minema.
See pole nii, et kui ma teen pattu, siis Ta hoiab tahaplaanile.
Ta on kogu aeg minus. See liigutas mind väga.
Ma ei taha, et Püha Vaim minus kannataks,
kui mina teen mingeid nõmedusi.
Ta peab ju siis kannatama, kui Ta on selle kõige keskel.
Ta ei lähe ju kuhugile.
Ta peab nägema ja kogema ning olema kõige selle keskel.
Ometi on selle juures tohutu arm ja armastus.
Ta talub kõike. Ta ei lähe kuhugile.
Ta elab kogu aeg meiega koos.
Mind see kõnetas.
"Ma tahan, et Sa ei peaks minu pärast kannatama.
Ma tahan, et sul oleks hea minus; ma tahan, et sa tunneks end hästi."
Seetõttu tahan ma ka käia valguses,
mitte teha selliseid asju, mille pärast Püha Vaim kannatab.
Selle kirjakoha kohta näitas Issand mulle kord võimsa pildi,
mida ma pole kunagi unustanud.
See oli olukord,
kus üks väga lähedane sõber oli meid kristiseerinud.
See tuli üsna ootamatult.
Olin murtud ja arvasin, et ei talu seda.
See tundus liiga raske.
"Miks inimesed ei mõista, et teeme asju südamega?
Miks nii lähedane sõber räägib meist nii palju halba?"
Siis näitas Issand mulle imelist pilti.
Sain olla Temaga koos Kolgata ristil.
Ma kogesin seda hetke, kui Ta viidi Kolgata ristile.
Ma oleksin olnud nagu Tema sees.
Ta viidi sinna ja ma kuulsin kära ning tundsin palavust ja tolmu.
Kuulsin inimeste hüüdeid, irvitamist ja pilkamist.
Olles kui Jeesuse südames, kogesin samas tohutut armastust.
Tundsin, kuidas Ta süda oli kogu aeg täis armastust
just nende inimeste vastu, kes olid Teda risti löömas.
Ma tundsin seda, sest ma olin kui Ta südames.
Tundsin Tema murdunud armastust.
Kui murtud Ta oli,
armastades neid mehi samal ajal, kui nad sülitasid Talle näkku,
samal ajal, kui nad Teda peksid,
samal ajal, kui nad piitsutasid ja lõid Ta naeltega ristile.
Samal ajal, kui naelad löödi Ta kätesse,
oli Jeesuse süda täis kaastunnet, murdunud armastust
ja Tema südamest tõusis karje:
"Isa, anna neile andeks, sest nad ei tea, mida nad teevad!"
Sel hetkel ma mõistsin, mida tähendab, et Ta talub kõik.
Kuigi Ta ei öelnud midagi ega palunud minult midagi ,
siis ma mõistsin,
et Temaga koos elades, kuulub see sama asja juurde,
et ka mina suudan taluda selliseid kannatusi.
Ka mina võin elada seda armastust välja
ja olla täidetud Tema armastusega.
Ka siis, kui mind mustatakse ja minu kohta räägitakse halba.
Heidi Baker selgitas väga hästi,
mida tähendab kannatada koos Kristusega.
Mida see tegelikult tähendab?
Kui Piiblis Issand ütleb meil ,
et ka meie peame kannatama koos Temaga,
siis mida see tähendab?
Heidi sõnul tähendab see seda,
et me silmad avatakse nägema neid samu asju, mida Tema näeb.
Ta näeb ju kogu aeg. Ta näeb selle maailma hädasid.
Ta näeb neid koguaeg ja kuuleb kõikide inimeste karjeid.
Ta kuuleb ja näeb kõike valu ja kannatusi.
Ta näeb kõike koguaeg. Ta ei või iialgi silmi sulgeda.
Ta näeb koguaeg. Ta näeb ja näeb...
See ongi kannatus,
et Ta lähedal elades hakkame ka meie nägema.
Me silmad avatakse nägema.
Me hakkame nägema ja kuulma ja karjed hakkavad meid kõnetama.
Karjed kõnetavad mind ja räägivad mulle sellest,
et on vaja abi: "Aita! Aita!"
Nii see on.
Jõuame Korintlaste kirja 13. peatüki lõppu.
Mitte päris viimasesse, aga 8. salmi.
"Armastus ei hääbu kunagi.
Olgu ennustused - need kõrvaldatakse,
olgu keeled - need vaibuvad, olgu tunnetus - see lõpeb ära."
Armastus ei hävi iialgi. Armastus ei kaota kunagi.
Armastus võidab alati.
See on ka meile Joyga olnud julgustuseks.
Kui on olnud raskeid olukordi
ja me oleme otsustanud püsida armastuses ja otsida Issandat,
kuni südamesse tuleb rahu
ja süda täitub jälle uuesti armastusega,
siis oleme märganud,
et ka inimsuhetes võidab alati armastus.
Tahan veel lühidalt jagada, mida Jumal rääkis mullesellest,
milline on igavikus kestev vili.
Kui mõtesin meie kooli olukora peale
ja arvasin, et oleks kena jätta tulevastele põlvedele uhke maja -
kool, millel on korras rahaasjad ja kõik muugi on hästi,
siis Issand ütles, et see ei ole igavikuline vili.
Mis on siis igavikuline vili?
Mulle tuli meelde see kirjakoht: "Armastus ei hävi iial."
Jumal rääkis mu südame vastu:
"Jan, sa võid igal päeval kanda igavest vilja.
Võid iga päev teha midagi, mis kannab igavest vilja."
Ei pea ootama ilusaid ruume või rahaasjade korrasolekut.
Võin armastada oma ligimest. Võin armastada oma õpilasi.
Võin armastada oma abikaasat ja oma lapsi.
Võin iga päev kohelda inimesi armastusega.
See armastus on igavene.
Mind see vabastas.
Ma võin iga päev teha midagi igavest.
Ma võin armastada ligimest.
See on väga julgustav.
Me ei pea ootama, et meil on teenistus ja üht-teist.
Me võime igal päeval kanda igavest vilja.
Efeslaste kiri 3:14 "Sellepärast ma põlvitan Isa ees,
kelle käest iga suguvõsa taevas ja maa peal saab nime,
et ta teile oma kirkuse rikkust mööda annaks väge
saada tema Vaimu läbi tugevaks seesmise inimese poolest,
et Kristus usu kaudu elaks teie südameis
ning te oleksite juurdunud ja kinnitatud armastuses."
Siin kasutatakse sõna "agape" ehk Jumala väljateenimatu armastus.
"Et te suudaksite koos kõigi pühadega tunnetada,
milline on armastuse laius ja pikkus ja sügavus ja kõrgus,
ning ära tunda Kristuse armastust, (agapet), mis ületab iga tunnetuse,
et te oleksite täidetud Jumala kogu täiusega."
Me võime õppida tundma Kristuse armastust.
Võime olla sellesse juurdunud ja sellele nii rajatud,
et oleme täidetud kogu Jumala täiusega.
On aeg palvetada.
Tänu, Taevaisa, et Sina oled armastus.
Tänu, Isa, et oled uskumatult hea.
Oled läbinisti hea.
Tänu, et puudutad meid kõiki oma armastusega praegu.
Tänu, et Su armastus on valatud meisse Püha Vaimu kaudu.
Tule, Püha Vaim ja sulata ära kõik kõva,
kõik hirmud, mured ja vaevad oma igavese, täiusliku armastusega,
mis ajab minema kõik hirmud.
Tänu, Taevaisa, et sa puudutad igaüht
ja me saame täituda Sinu armastusega.
Saame tunda selle sügavust ja laiust - Sinu mõõtmatut armastust.
Kristuse armastust, mis võib meid täita pealalest varbaotsteni.
Halleluuja! Tänu, Issand!
Sa lihtsalt täidad meid ja kõik takistused murduvad,
kogu pimedus taganeb ja valgus võib paista!
Sinu armastus saab särada me sees!
Tänu Issand, et Sa puudutad samal moel
ka me omakseid ja lähedasi, kelle eest oleme pikalt palvetanud.
Tänu Issand, et iga me lähedane, kes pole veel saanud päästetud,
saab Sinu armastuse läbi tõmmatud Sinu poole.
Tänu, et Sa puudutad kõiki me lähedasi ja omakseid nii,
et nad õpivad tundma Sind, kes Sa oled armastus.
Aitäh, Isa!
Aitäh, Issand, et Su armastus muudab meid
ja selle kaudu see muudab selle maa.
Jeesuse nimel, aamen.
Tänu kõigile tagasisidekirjade eest!
Tänu ka palveteemade saatmise eest!
Kui soovid meie tööst rohkem teada,
võid külastada meie kodulehekülge: www.kristillinenkoulu.org
Sealt saad soovi korral tellida ka minu raamatuid.
TV7 kaudu saab nüüd tellida ka meie saateid DVD kujul.
Üks on pealkirjaga "Õnnistuse põhimõtteid"
ja teine "Uus identiteet ja vabadus haigetele".
Neid võib soovi korral osta ja anda edasi kingitusena.
Ole õnnistatud ja tea, et Jumal on armastus.
Ta armastab sind alati. Ole õnnistatud!
TV7 saab pidevalt positiivset tagasisidet
saatesarja "Jumal kõneleb" kohta ja ma jagan nüüd üht neist kirjadest.
"Tere! Mind õnnistab saatesarja "Jumal kõneleb" õpetus,
mis on nii arusaadav.
Tundub, et saatejuhtide oma kogemus asjadest
annab õpetusele sügavust juurde.
Õpetus on alati nii julgustav.
Olen selle üle väga rõõmus.
Mul on olnud Joyga sarnaseid kogemusi
ja ma tahan uskuda need tõelisuseks
samasuguse innukusega ja tema sarnase lapseusuga.
Ootan iga nädal põnevusega uut saateosa. Aitäh!"
Kui ka sulle meeldib saatesari "Jumal kõneleb"
ja sa soovid, et see jätkuks,
võid toetada selle saate valmimist nii rahaliselt kui oma palvetega.
Võid helistades numbrile 900 1777 annetada 7 eurot kanali heaks
või kasutada TV7 kontonumbreid, mida näed saate lõppedes ekraanil.
Aitäh sulle toetuse eest! Soovime õnnistust Sinu ellu.
TV7 annetustelefon: 900 1777 (7 euri) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin